***A derradeira película*** (en inglés: *The Last Picture Show*) é un filme estadounidense de 1971 dirixido e coescrito por Peter Bogdanovich, adaptado da novela semiautobiográfica *The Last Picture Show* de Larry McMurtry.

Ambientada nunha pequena vila do norte de Texas de novembro de 1951 a outubro de 1952, trata o paso á idade adulta de Sonny Crawford (Timothy Bottoms) e o seu amigo Duane Jackson (Jeff Bridges). O elenco tamén inclúe a Cybill Shepherd (no seu debut cinematográfico), Ben Johnson, Eileen Brennan, Ellen Burstyn, Cloris Leachman, Clu Gulager, Randy Quaid e John Hillerman. Por motivos estéticos foi rodado en branco en negro, o que era infrecuente nesa época. O filme incorpora cancións de Hank Williams Sr. e outros artistas. 

O filme foi candidato a oito premios Óscar, incluíndo mellor filme, dirección, actores secundarios (Ben Johnson e Jeff Bridges) e actrices secundarias (Ellen Burstyn e Cloris Leachman), con vitorias de Johnson e Leachman. En 1998 o filme foi considerado "cultural, histórica e esteticamente significativo" pola Biblioteca do Congreso dos Estados Unidos de América e seleccionado para a súa preservación no National Film Registry.

Foi emitido na TVG o 21 de decembro de 2001.

Sinopse
-------

Dous adolescentes pasan os seus días bebendo e namorando nunha cidade de Texas no inicio da década de 1950, época da guerra de Corea. Teñen como diversión só unha sesión de cinema na única sala de exhibición da cidade, ademais da iniciación sexual. Os dous se senten atraídos pola mesma moza e aí a amizade entre eles sofre.

Elenco
------

* Timothy Bottoms .... Sonny Crawford
* Jeff Bridges .... Duane Jackson
* Cybill Shepherd .... Jacy Farrow
* Ben Johnson .... Sam the Lion
* Cloris Leachman .... Ruth Popper
* Ellen Burstyn .... Lois Farrow
* Eileen Brennan .... Genevieve
* Clu Gulager .... Abilene
* Sam Bottoms .... Billy
* Sharon Ullrick .... Charlene Duggs
* Randy Quaid .... Lester Marlow
* Joe Heathcock .... Sheriff
* Bill Thurman .... Coach Popper
* Barc Doyle .... Joe Bob Blanton
* Jessie Lee Fulton .... Miss Mosey

Recepción e legado
------------------

### Recepción crítica

*A derradeira película* foi aclamada pola crítica e ten un índice de aprobación do 100% na web Rotten Tomatoes baseado en 51 críticos, cunha media de 9,1/10. O consenso afirma: "Facendo un uso excelente da época e a ambientación, a chegada á madureza nunha pequena vila de Peter Bogdanovich é un triste mais conmovedor clásico completado con interpretacións impresionantes". Roger Ebert, crítico do *Chicago Sun-Times* deulle ao filme catro estrela de catro na súa estrea e considerouno o mellor filme de 1971. Máis tarde engadiuno á súa listaxe de grandes filmes, escribindo que "o filme é sobre todo unha evocación do estado do ánimo. É sobre unha vila sen razón para existir, e xente sen motivos para vivir alí. A única esperanza é a transgresión".

### Controversia por obscenidade

En 1973, especialmente debido a escena da festa nudista na piscina, o filme foi prohibido en Phoenix (Arizona), cando o fiscal da cidade notificou ao director dun cine ao aire libre que o filme violaba un estatuto estatal de obscenidade. Posteriormente, a corte federal decidiu que o filme non era obsceno. Ed Ware, fiscal do distrito de Rapides Parish (Louisiana), bloqueou a exhibición do filme, mais só temporalmente debido a que o cine gañou un preito para superar a directiva de Ware.

Notas
-----

1. ↑  "The Last Picture Show, Box Office Information". Box Office Mojo. Consultado o 30-1-2012.
2. ↑  Programación
3. ↑  "The Last Picture Show" (en inglés). Consultado o 2022-02-07.
4. ↑  Ebert, Roger (4-7-2004). "Great Movie Reviews - *The Last Picture Show*". RogerEbert.com. Consultado o 25-2-2016.
5. ↑  "Censored Films and Television at University of Virginia online". .lib.virginia.edu. Arquivado dende o orixinal o 03-10-2011. Consultado o 5-4-2012.
6. ↑  "Most Controversial Films of All Time". Filmsite.org. Consultado o 5-4-2012.
7. ↑  Sharkey, Richard P. "UPDATE: Former Rapides Parish DA Ed Ware III dies at 88". *Town Talk* (en inglés). Consultado o 25 de xuño de 2018.

Véxase tamén
------------

|  |  |
| --- | --- |
|  | A Galipedia ten un portal sobre: ***Cine*** |

### Ligazóns externas

* Fuller, Graham (26-11-2010). "*The Last Picture Show*: In With the Old" (en inglés). The Criterion Collection: Current.
* Peary, Danny (15-7-1991). "*The Last Picture Show*" (en inglés). The Criterion Collection: Current.
* Hoberman-, J. (28-11-2010). "One Big Real Place: BBS From *Head* to *Hearts*" (en inglés). The Criterion Collection: Current.

|  |  |
| --- | --- |
| Control de autoridades | 
* Wd: Q1218959
* WorldCat
* VIAF: 316753490
* AFI: 54257
* Allmovie: v28358
* AlloCiné: 34419
* BNE: XX3744982
* BNF: 178100221
* Box Office Mojo: lastpictureshow
* CANTIC: a12092502
* EBID: ID
* FilmAffinity: 740587
* IMDb: tt0067328
* LCCN: no2014083301
* LUMIERE: 38526
* OFDb: 12603
* OMDB: 64379
* Rotten Tomatoes: last\_picture\_show
* Synchronkartei: 5963
* TheNumbers: Last-Picture-Show-The
* TMDb: 25188
* TVcom: the-last-picture-show

 |